楚昭王疏者下船・驻马听
作者：郑延玉
朝代：元

paragraphs: 伍员无敌，入楚地鞭尸尚恨迟；包胥有智，借秦兵复国偏能疾。
(申包胥子云)子胥若不想旧交之情，凭着他武艺，量小官到的那里？(正末唱)虽然他会临潼八面虎狼威，怎如你哭秦亭七日英雄泪。
(做悲科)(申包胥云)主公为何发起悲来？(正末唱)我今日安居宝殿里，猛想起渡江时，不觉心如碎。
(申包胥云)主公，吴兵已退，楚国重安，此乃如天之喜，且省烦恼。
(芈旋上，云)某芈旋。
自从江边与哥哥别后，一向避于随地，可早半年光景也。
听的申包胥借的秦兵，重扶楚国。
我如今回去，见我哥哥咱。
令人报复去，道有芈旋在于门首。
(卒子云)喏，报的大王得知，有二公子来了也。
(正末云)快有请！(卒子云)请进去。
(芈旋做见，悲科)(正末云)兄弟也，你在那里来？(芈旋云)您兄弟自与哥哥相别之后，流落随国，听知哥哥复楚，一径的寻将来也。
(正末唱)。